|  |
| --- |
| *Muitte bures lohkat bargobihtáid. Várre áiggi, nu ahte beasat bures árvvoštallat iežat teavsttaid.* |

**Čállinbeaivi**

## **Romána “Darjeskáiddi čiehká”**

Don galggat čállit guokte teavstta.  Nubbi sáhttá leat guhkit go nubbi, dahje guktot teavsttat sáhttet leat seamma guhkit.  Merke teavstta nummira ja hutkka ieš bajilčállaga.

Vállje guokte teavstta dáid gaskka:

# Mu romána

Don leat lohkan romána “Darjeskáiddi čiehká”. Mo jos don ieš galggašit čállit romána? Man birra dat livččii? Mii livččii fáttáid? Čilges veaháš mo du romána livččii. Sáhtášit ovdamearkka dihtii govvidit muhtun olbmuid dahje báikki. Don sáhtášit maiddái čállit unna oasáža románas, ovdamearkka dihtii romána álggu dahje don sáhtát čállit muhtun dáhpáhusas.

# Girjeárvvoštallan

Čále oanehaččat Mihkkal Marastaga girjji “Darjeskáiddi čiehká”dáhpáhusaid ja fáttá birra. Muital iežat oaivila girjjis. Sáhtát namuhit girjji sihke buriid ja fuones beliid. Vuođuš iežat oaivila. Geavat áinnas fágasániid nugo ovdamearkka dihtii dáid: “váldoolbmot”, “biras”, “huksehus”, “motiiva” ja “fáddá”.

# Aviisačálus

“Darjeskáiddi čiehká”-girjjis beassat mii lohkat maid ođđasiin muitalit, omd. siiddu 14 ja 62. Maid aviissain livčče čállán girjji dáhpáhusaid birra? Čále heivvolaš aviisateavstta. Don válljet ieš galgá go leat aviisaartihkal, oaivilreive dahje eará aviisii heivvolaš teaksta. Jos háliidat, de sáhtát čilget makkár govat leat mielde illustrašuvdnan, ja de čálát daidda govvateavstta.

# Váibmobáiki

Darjeskáidi lea dehálaš báiki dán girjji Áilu-nammasaš olbmui. Mii lea dutnje dehálaš báiki? Muital báikki birra. Manin dát báiki lea dutnje dehálaš? Don válljet ieš šáŋŋera ja makkár teavstta čálát.

Gáldu: Darjeskáiddi čiehká, Mihkkal Marastat, DAT, 1992

Ellen Ravna, Sirpmá skuvla, Deanu gielda, 2016